Diari Oficial de la Generalitat Valenciana


Sumari del DOGV 7656, del 12-11-2015 (2015/9063)

RESOLUCIÓ de 29 de setembre de 2015, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 15/15‒AIA Ibi.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7656

Data del DOGV
:   12-11-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/9063


Data del document
:   29-09-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Ibi
    * impacte ambiental

RESOLUCIÓ de 29 de setembre de 2015, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 15/15‒AIA Ibi. [2015/9063]  
De conformitat amb l'article 41.3 de la Llei 21/2013, de 9 de desembre, d'Avaluació Ambiental, que establix la publicació en el Diari Oficial de la Comunitat Valenciana de la declaració d'impacte ambiental, resolc:  
  
Publicar en el Diari Oficial de la Comunitat Valenciana la declaració d'impacte ambiental corresponent a l'expedient 15/15AIA Ibi.  
  
«Declaració d'impacte ambiental  
Expedient: 15/15-AIA.  
Títol: Legalització d'activitat de recollida, transport i emmagatzematge de residus no perillosos i residus perillosos.  
Promotor: Enrique Reig Navarro.  
Autoritat substantiva: Ajuntament d'Ibi.  
Localització: avinguda del Joguet, núm. 25, del terme municipal d'Ibi (Alacant).  
  
Descripció del projecte  
1. Objecte del projecte  
L'objecte del projecte és la sol·licitud de la llicència ambiental d'acord amb la Llei 2/2006, de 5 de maig, de Prevenció de la Contaminació i Qualitat Ambiental, per a l'exercici de l'activitat d'emmagatzematge de residus perillosos i no perillosos, en una nau situada en polígon industrial, en l'avinguda del Joguet, número 25, del terme municipal d'Ibi.  
2. Principals característiques del projecte d'acord amb la documentació tècnica aportada  
L'activitat es du a terme en la planta baixa d'una nau industrial, situada en l'avinguda del Joguet, número 25, d'Ibi, i cadastralment s'integra en la mateixa finca que el número 21 de la mateixa avinguda, amb referència cadastral 6984291JJ0312Y7707XP. 9080086EH8741P7026YW. La nau se situa en sòl urbà industrial i l'activitat disposa de certificat de compatibilitat urbanística de data 28 de setembre de 2011.  
L'activitat consistix principalment en la recollida, transport i emmagatzematge de residus no perillosos. També s'arrepleguen i emmagatzemen temporalment bateries de plom i oli sintètic de motor.  
Descripció de les instal·lacions  
El local on s'exercix l'activitat és una nau industrial en règim de lloguer d'una única altura (altura mínima lliure del local de 3,80 m), consolidada de més de 20 anys d'antiguitat, de 338,98 m² de superfície distribuïda de la manera següent:  
- Zona de pas: 178,33 m²  
- Zona d'emmagatzematge: 131,00 m²  
- Lavabo de cavallers: 3,56 m²  
- Lavabo de senyores: 3,56 m²  
- Entresolat: 15,48 m²  
- Despatx: 7,05 m²  
La nau industrial compta amb els serveis municipals de subministrament d'aigua potable i clavegueram.  
Consum de recursos  
- Consum d'aigua  
El consum d'aigua procedent de la xarxa municipal d'abastiment es limita a l'abastiment dels sistemes d'aigua calenta sanitària, aigua gelada de consum humà i sistemes d'aigua contra incendis.  
  
- Consums energètics  
S'empren dos fonts d'energia: energia elèctrica, per al funcionament de la maquinària, per a l'enllumenat i altres usos, i gasoil, per a la recollida i transport de la ferralla des dels llocs de producció.  
  
  
Descripció de l'activitat  
L'activitat consistix en la separació, classificació i emmagatzematge temporal de residus previ a la seua retirada per una empresa gestora de residus. Els residus procedixen d'altres activitats industrials, obres de construcció o particulars.  
Es realitza la recollida directa en el local o recollida en el lloc de producció per mitjà de camió de càrrega de 3.500 kg, propietat del titular de l'activitat. A continuació, els residus són separats i classificats per a l'emmagatzematge temporal. En cas necessari, s'utilitza una xicoteta talladora radial de mà per a disminuir la grandària dels materials a emmagatzemar. Finalment, tots els residus gestionats, perillosos i no perillosos, són retirats per empresa gestora de residus.  
  
Maquinària i ferramenta utilitzada  
- Radial de mà  
- Trepant de sobretaula  
- Polispast  
- Talladora alternativa  
- Bàscula  
- Carretó  
  
Gestió de residus  
Els residus a gestionar, codificats segons la llista europea de residus (LER), Ordre MAM/304/2002, de 8 de febrer, per la qual es publiquen les operacions de valorització i eliminació de residus i la llista Europea de Residus, són els següents:  
- Residus no perillosos  
120101 Llimadures i borumballes de metalls ferris  
120102 Pols i partícules de metalls ferris  
120103 Llimadures i borumballes de metalls no ferris  
120104 Pols i partícules de metalls no ferris  
150104 Envasos metàl·lics  
160106 Vehicles fora d'ús que no continguen líquids ni altres components perillosos  
160214 Equips rebutjats diferents dels especificats en els codis 160209 a 150213  
170401 Coure, bronze, llautó  
170402 Alumini  
170403 Plom  
170404 Zinc  
170405 Ferro i acer  
170407 Metalls mesclats  
170411 Cables diferents dels especificats en el codi 170410  
200140 Metalls  
- Residus perillosos  
160601\* Bateries de plom  
130206\* Oli sintètic de motor  
Com finalment s'arreplega en el document «Petició de requeriment de documentació tècnica i aclariments sobre EIA per part de l'Excel·lentíssim Ajuntament d'Ibi» de febrer de 2015, l'empresa no realitza ni realitzarà la recollida de pastilles de fre que contenen amiant (codi LER: 160111).  
Els residus urbans i assimilables a urbans generats són principalment paper procedent de l'oficina i fem. Els esmentats residus es depositen en contenidors específics situats en el polígon industrial per a la seua gestió municipal.  
En la zona d'emmagatzematge, dins de la nau industrial, i només en esta, tindrà lloc l'emmagatzematge dels residus, tant els perillosos com els no perillosos. Este es realitzarà en contenidors especials que es col·locaran directament en el sòl de la nau, deixant corredors aclarits entre estos per a permetre el pas i l'evacuació del local si fóra necessari. S'agruparan els residus en àrees diferenciades, per tipus de residu, per a facilitar el control i seguretat de l'emmagatzematge, especialment en el cas d'incompatibilitat fisicoquímica, i per a evitar mescla de residus valoritzables amb aquells que puguen dificultar la seua valoració.  
  
No podran emmagatzemar-se en la mateixa zona productes que presenten possibles reaccions perilloses. S'emmagatzemaran en zones separades, per tant, en contenidors adequats, l'oli sintètic i les bateries de plom. Entre els mateixos grups, prou separats, es col·locaran els recipients que contenen ferralla.  
La zona d'emmagatzematge és adequada a la funció que es pretén:  
- Es troba allunyada de la xarxa de sanejament.  
- Posseïx un paviment impermeable (solera de formigó remolinat).  
- Es troba sota coberta (l'emmagatzematge es realitza dins de la nau industrial).  
- Els contenidors especials són recipients mòbils específics per a cada tipus de residu, en perfecte estat i correctament identificats, fabricats amb materials adequats i homologats, ajustant-se al que disposa el Reial Decret 952/1997 i el Reial Decret 833/1988, de 20 de juliol, pel qual s'aprova el Reglament per a l'Execució de la Llei 20/1986 bàsica de residus tòxics i perillosos. En particular s'utilitzaran:  
  
- Bateries de plom i residus no tòxics en general: recipients impermeables que eviten el contacte del líquid intern de la bateria amb el sòl. En cap cas es mesclaran bateries amb altres tipus de residus.  
  
- Oli mineral: recipients impermeables i hermètics, prou manejables, per a evitar el vessament d'oli a l'exterior. Estos es col·locaran sobre cubetes mòbils de recollida amb capacitat suficient (capacitat mínima equivalent al 10 per cent del volum total dels depòsits) per al control de vessaments.  
Es disposa en les instal·lacions de sacs de sepiolita absorbent per a contindre possibles abocaments d'oli de motor o àcid de les bateries de plom. Una vegada absorbit el líquid, la sepiolita s'arreplega i emmagatzema en recipient estanc fins a la seua recollida per l'empresa de residus perillosos.  
En la zona d'emmagatzematge, pròxima a l'entrada, s'efectua la descàrrega dels residus per a la seua classificació i emmagatzematge.  
El termini màxim d'emmagatzematge dels residus perillosos serà de sis mesos.  
  
Tramitació administrativa  
Amb data 21 de març de 2013 té entrada en la Conselleria d'Infraestructures, Territori i Medi Ambient ofici de l'Ajuntament d'Ibi, remés pel Servei Territorial de Medi Ambient d'Alacant, en què se sol·licita informe previ a la llicència ambiental per a una activitat de venda i magatzem de ferralles i metalls promoguda per Enrique Reig Navarro. A l'esmentada sol·licitud s'adjunta certificat del resultat d'informació pública per un període de 20 dies i estudi d'impacte ambiental. S'obri expedient de consulta amb referència 77/13-CON.  
El 14 de juny de 2013 es remet informe a l'Ajuntament d'Ibi, en què se sol·licita la documentació tècnica i administrativa necessària per a completar l'expedient d'avaluació ambiental.  
El 31 de juliol de 2013, l'Ajuntament d'Ibi remet el certificat del resultat de la informació pública realitzada per un període de 30 dies. El tràmit d'informació pública del projecte es va dur a terme per mitjà de la inserció del corresponent anunci en el Butlletí Oficial de la Província d'Alacant número 88, de 13 de maig de 2013, i la publicació d'un edicte en el tauler d'anuncis de l'ajuntament. Transcorregut el termini de 30 dies, no es van presentar al·legacions al projecte, segons certificat expedit per l'Ajuntament d'Ibi de data 16 de juliol de 2013.  
  
El 18 de desembre de 2013 es reitera la petició de la documentació tècnica sol·licitada el 14 de juny.  
El 26 de febrer de 2015, l'Ajuntament d'Ibi remet documentació tècnica i aclariments sobre l'estudi d'impacte ambiental, i d'esta manera es completa l'expedient d'avaluació d'impacte ambiental, i s'incoa expedient d'avaluació amb referència 15/15-AIA.  
El 3 de juliol de 2015, al comprovar que el projecte de l'activitat no correspon a l'activitat objecte d'estudi es requerix a l'Ajuntament d'Ibi que esmene esta deficiència.  
El 28 de juliol de 2015, l'Ajuntament d'Ibi remitent el projecte de sol·licitud de llicència municipal corresponent a l'activitat que és objecte d'avaluació.  
  
Consideracions ambientals  
1r D'acord amb la cartografia temàtica de la Conselleria d'Infraestructura, Territori i Medi Ambient, l'activitat proposada no se situa en l'àmbit de cap espai natural protegit, ni de cap altra figura reglamentada en desplegament de la Llei 11/1994 d'Espais Naturals Protegits de la Comunitat Valenciana.  
2n Principals impactes considerats en l'estudi d'impacte ambiental i mesures protectores i correctores proposades.  
Impacte sobre l'atmosfera  
- Emissió de contaminants atmosfèrics.  
Es considera com a font emissora de contaminants atmosfèrics el camió de recollida de residus. El vehicle ha passat les ITV corresponents i complix la normativa vigent en matèria d'emissions atmosfèriques. Es realitzarà un manteniment adequat del vehicle a fi que les emissions atmosfèriques siguen les mínimes possibles.  
- Sorolls i vibracions  
El promotor presenta auditoria acústica realitzada per empresa acreditada en la qual es conclou que l'activitat avaluada complix amb els nivells de transmissió de soroll i aïllament acústic exigits segons la Llei 7/2002 de protecció contra la contaminació acústica i Decret 266/2004 que la desplega.  
La maquinària a instal·lar per a la realització de l'activitat no preveu la transmissió de vibracions als locals contigus. No obstant això, s'adoptaran les mesures de prevenció següents:  
- No s'instal·laran màquines o aparells sorollosos adossats a les parets o columnes, de les quals distaran com a mínim 0,70 metres dels barandats mitgers i un metre de les parets exteriors o columnes. Tampoc s'ancoraran en els sostres o forjats de separació entre locals.  
- L'ancoratge de tota màquina o òrgan mòbil propens a la producció de vibracions es realitzarà per mitjà de suports elàstics o dispositius antirotatoris adequats.  
- Els conductes amb circulació forçada de fluids, que estiguen connectats directament amb màquines que tinguen òrgans en moviment, estaran proveïts de dispositius que impedisquen la transmissió de les vibracions que puga produir l'esmentada maquinària. Estos conductes s'aïllaran amb materials absorbents en els seus ancoratges i en les parts del seu recorregut que travessen murs o barandats.  
L'activitat en principi no produïx problemes de contaminació acústica, i és perfectament compatible amb la normativa municipal i autonòmica vigent, per la qual cosa no es preveu la implantació de mesures per a la seua minimització.  
  
Impacte sobre l'aigua  
Les principals fonts potencials de contaminació de les aigües són dos: les bateries de plom i l'oli sintètic de maquinària. Ambdós seran emmagatzemats en contenidors especials que complixen la legislació vigent, l'estat de la qual serà revisat periòdicament per a evitar fugues. D'altra banda, l'emmagatzematge es realitza en sec i sota coberta, i el sòl té un paviment impermeable, reduint-se així la possibilitat que en cas de fuga, els residus entren en contacte amb les aigües i acaben en el col·lector municipal. Com a mesura addicional a les propostes, s'haurà de disposar d'algun producte neutralitzador d'àcids en la zona destinada a la retirada i emmagatzematge de les bateries usades per a ser utilitzat en cas de vessament.  
L'activitat disposa d'una arqueta de presa de mostres per a l'anàlisi de les aigües residuals, encara que d'acord amb el procés de l'activitat, estes únicament provinguen de la neteja i higiene del personal.  
  
Impacte sobre el sòl  
L'únic focus de possible contaminació del sòl és l'emmagatzematge de residus perillosos, a nivell puntual.  
Tots els residus perillosos s'emmagatzemaran en contenidors especials que complixen la legislació vigent. A més, es revisarà periòdicament l'estat d'estos per a evitar que es produïsquen fugues. Els esmentats contenidors són facilitats i reposats per les empreses gestores d'estos tipus de residus.  
D'altra banda, l'emmagatzematge es realitza en sec i sota coberta, i el sòl té un paviment impermeable, reduint-se així la possibilitat que en cas de fuga els residus entren en contacte amb el sòl. Finalment, caldrà ajustar-se en tot moment a les condicions de seguretat de manipulació dels residus, per a la protecció dels treballadors, de les instal·lacions i del medi ambient.  
  
Impacte sobre el paisatge  
La nau industrial té una antiguitat superior a 20 anys i s'ubica en un polígon industrial, en un entorn antropitzat. Atés que l'emmagatzematge i manipulació de la ferralla es produïx en la seua totalitat en l'interior de la nau, l'activitat no genera un increment de l'impacte paisatgístic propi del polígon industrial.  
3r Es proposa un programa de vigilància ambiental adequat, en què s'establixen les pautes i actuacions per a realitzar el seguiment de les afeccions identificades sobre el medi, i també el control i seguiment de les mesures protectores i correctores proposades, de manera que les afeccions finals derivades de l'activitat no superen les previstes.  
  
Consideracions jurídiques  
El projecte examinat constituïx, segons el que preveu l'apartat 6.c.2., annex I, del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, modificat pel Decret 32/2006, de 10 de març, un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5 de la Llei d'Impacte Ambiental i concordants del seu reglament.  
L'expedient ha observat els tràmits previstos en el Decret 162/1990, de 15 d'octubre, del Consell de la Generalitat, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que se li apliquen d'acord amb la data d'incoació de l'expedient.  
  
L'article 5 de la Llei 2/1989, de 3 de març d'Impacte Ambiental, atribuïx a l'òrgan mediambiental la competència en formulació de la declaració d'impacte ambiental dels projectes sotmesos a esta.  
  
L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, atribuïx a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la següent resolució:  
  
Primer  
Estimar acceptable, només als efectes ambientals i sense perjudici de l'obtenció prèvia de les autoritzacions sectorials que se li apliquen, l'activitat de transport i emmagatzematge de residus no perillosos i residus perillosos, promoguda per Enrique Reig Navarro, que s'ubica en l'avinguda del Joguet, número 25, del terme municipal d'Ibi (Alacant), sempre que es desenvolupe d'acord amb el que establix l'estudi d'impacte ambiental, el projecte tècnic i la resta de documentació que constituïx l'expedient avaluat, i també els condicionants establits a continuació:  
1. Respecte als residus  
1.1. Els residus admesos en l'activitat seran els relacionats en la part expositiva d'esta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no responga a supòsits en què s'exigisca la tramitació d'un procediment d'avaluació ambiental d'acord amb la legislació sectorial vigent.  
1.2. Els materials absorbents utilitzats per a la retenció immediata i eliminació dels abocaments accidentals es consideraran residus i s'emmagatzemaran i gestionaran d'acord amb la seua naturalesa i perillositat.  
1.3. Com a mesura complementària a les propostes per al cas de vessaments accidentals, en la zona destinada a la retirada i emmagatzematge de les bateries usades es disposarà d'algun producte neutralitzador d'àcids, a aplicar prèviament a la seua recollida per mitjà de materials absorbents.  
1.4. Tots els residus seran entregats a gestor autoritzat. Es complirà en tot cas el que disposa la Llei 22/2011, de 28 de juliol, de Residus i Sòls Contaminats, i la Llei 10/2000, de 12 de desembre, de Residus de la Comunitat Valenciana, la qual cosa inclou l'obtenció de les preceptives autoritzacions administratives per a la gestió de residus que atorga la Direcció General de Qualitat Ambiental d'esta Conselleria.  
  
2. Es portarà un registre documentat del programa de vigilància ambiental a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia. La documentació del programa de vigilància ambiental estarà a disposició de les autoritats competents.  
3. Qualsevol modificació o ampliació del projecte presentat, i també si es detecta algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent, que establirà, si és procedent, l'aplicació de noves mesures correctores.  
  
  
Segon  
Notificar a les persones interessades que contra la present resolució, per ser un acte de tràmit, no es pot interposar cap recurs, sense perjudici que puguen utilitzar-se els mitjans que en defensa dels seus drets estimen pertinents.  
  
Tercer  
Publicar en el Diari Oficial de la Comunitat Valenciana la present declaració d'impacte ambiental, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental.  
D'acord amb la disposició transitòria primera de la Llei 21/2013, de 9 de desembre, d'Avaluació Ambiental, la regulació de la vigència de les declaracions d'impacte ambiental establida en l'article 43 de l'esmentada Llei 21/2013 és aplicable a la present declaració d'impacte ambiental.  
  
València, 29 de setembre de 2015.- El director general de Medi Natural i d'Avaluació Ambiental: Antoni Marzo i Pastor.»  
  
València, 28 d'octubre de 2015.- El director general de Medi Natural i d'Avaluació Ambiental: Antoni Marzo i Pastor.